
PËR NJË SHTESË NË VENDIMIN NR.903, DATË 26.8.2009 TË KËSHILLIT TË MINISTRAVE “PËR KRIJIMIN E AGJENCISË SË KËRKIMIT, TEKNOLOGJISË DHE INOVACIONIT”
 
Në mbështetje të nenit 100 të Kushtetutës dhe të nenit 10 të ligjit nr.9000, datë 30.1.2003 “Për organizimin dhe funksionimin e Këshillit të Ministrave”, të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, dhe të ligjit nr.10 190, datë 26.11.2009 “Për buxhetin e vitit 2010”, me propozimin e Kryeministrit, Këshilli i Ministrave 
 
VENDOSI:

Pas nënndarjes “vi” të shkronjës “a” të pikës  4 të vendimit nr.903, datë 26.8.2009 të Këshillit të Ministrave, të shtohet nënndarja “vii”, me këtë përmbajtje:
“vii) Fondi për bashkëpunimin shkencor e teknologjik  dypalësh me vendet e tjera.”.
Ky vendim hyn në fuqi pas botimit në Fletoren Zyrtare.

